Ακόμα και οι σωληνώσεις ύδρευσης κινδυνεύουν από φθορά και μερικές φορές χρειάζονται επισκευή ή αντικατάσταση σε κάποια σημεία. Η επισκευή σπασμένου σωλήνα είναι μια εργασία που θα χρειαστείς, για τρεις πιθανές αιτίες:
Φυσική φθορά σωλήνα νερού: Με το πέρασμα των χρόνων, ένας σωλήνας νερού μπορεί να συσσωρεύσει σκουριά, άλατα και άλλους ρύπους. Όλα αυτά διαβρώνουν σταδιακά τους σωλήνες και κάποια στιγμή, αρχίζουν να σπάνε σε κάποια σημεία.
Φθορά σωλήνα από έλλειψη συντήρησης: Ειδικά σε περιοχές που κάνει πολύ κρύο το χειμώνα, οι σωλήνες νερού μπορεί να παγώσουν. Είναι σημαντικό να έχουν επαρκή μόνωση, για να μπορούν να ανταπεξέλθουν στις δύσκολες συνθήκες, χωρίς να τρυπήσουν.
Φθορά από χτυπήματα βαρέων αντικειμένων: Αν ένας σωλήνας νερού δεν είναι εγκατεστημένος μέσα σε τοίχο, μπορεί να δεχτεί καταπόνηση από χτυπήματα επίπλων και άλλων βαρέων αντικειμένων. Αν οι σωλήνες είναι σχετικά παλιοί και ταλαιπωρημένοι, αυτό μπορεί να οδηγήσει σε σπάσιμο και ανάγκη για επισκευή σωλήνων νερού.